CELEX: 32020D1580
Language: el
Date: 2020-10-23 00:00:00
Title: Απόφαση (ΕΕ) 2020/1580 του Συμβουλίου της 23ης Οκτωβρίου 2020 για την τροποποίηση της απόφασης (ΕΕ) 2020/721, ώστε να συμπεριληφθεί η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού κατά την 75η σύνοδό της και στο πλαίσιο της Επιτροπής Ναυτικής Ασφάλειας του Διεθνούς Ναυτιλιακού Οργανισμού κατά την 102η σύνοδό της σχετικά με την έγκριση εγκυκλίου MSC-MEPC.5 σχετικά με πρότυπη συμφωνία για την εξουσιοδότηση αναγνωρισμένων οργανισμών που ενεργούν εξ ονόματος των αρχών

30.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 362/15
               
            
         ΑΠΟΦΑΣΗ (ΕΕ) 2020/1580 ΤΟΥ ΣΥΜΒΟΥΛΙΟΥ
         της 23ης Οκτωβρίου 2020
         για την τροποποίηση της απόφασης (ΕΕ) 2020/721, ώστε να συμπεριληφθεί η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού κατά την 75η σύνοδό της και στο πλαίσιο της Επιτροπής Ναυτικής Ασφάλειας του Διεθνούς Ναυτιλιακού Οργανισμού κατά την 102η σύνοδό της σχετικά με την έγκριση εγκυκλίου MSC-MEPC.5 σχετικά με πρότυπη συμφωνία για την εξουσιοδότηση αναγνωρισμένων οργανισμών που ενεργούν εξ ονόματος των αρχών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η δράση της Ένωσης στον τομέα των θαλάσσιων μεταφορών θα πρέπει να αποσκοπεί στην προστασία του θαλάσσιου περιβάλλοντος και της ανθρώπινης υγείας και στη βελτίωση της ναυτικής ασφάλειας.
                  
               
                     (2)
                  
                  
                     Η Επιτροπή Ναυτικής Ασφάλειας του Διεθνούς Ναυτιλιακού Οργανισμού («ΔΝΟ»), κατά την 102η σύνοδό της που θα πραγματοποιηθεί από τις 4 έως τις 11 Νοεμβρίου 2020 («MSC 102») αναμένεται να εγκρίνει από κοινού με την Επιτροπή Προστασίας Θαλάσσιου Περιβάλλοντος της ΔΝΟ εγκύκλιο MSC-MEPC.5 σχετικά με πρότυπη συμφωνία για την αδειοδότηση αναγνωρισμένων οργανισμών που ενεργούν εξ ονόματος των αρχών («εγκύκλιος MSC-MEPC.5»).
                  
               
                     (3)
                  
                  
                     Η Επιτροπή Προστασίας Θαλάσσιου Περιβάλλοντος του ΔΝΟ, κατά την 75η σύνοδό της που θα πραγματοποιηθεί από τις 16 έως τις 20 Νοεμβρίου 2020 («MEPC 75»), αναμένεται να εγκρίνει την εγκύκλιο MSC-MEPC.5 από κοινού με την Επιτροπή Ναυτικής Ασφάλειας του ΔΝΟ.
                  
               
                     (4)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης κατά την MSC 102 και την MEPC 75, δεδομένου ότι η έγκριση της εγκυκλίου MSC-MEPC.5 ενδέχεται να επηρεάσει σημαντικά το περιεχόμενο του δικαίου της ΕΕ, και συγκεκριμένα της οδηγίας 2009/15/ΕΚ του Ευρωπαϊκού Κοινοβουλίου και του Συμβουλίου (1).
                  
               
                     (5)
                  
                  
                     Η έγκριση της εγκυκλίου MSC-MEPC.5, η οποία αντικαθιστά τις MSC/Circ.710 και MEPC/Circ.307, θα επικαιροποιήσει την πρότυπη συμφωνία για την εξουσιοδότηση αναγνωρισμένων οργανισμών που ενεργούν εξ ονόματος των αρχών και θα την ευθυγραμμίσει με τον Κώδικα Αναγνωρισμένων Οργανισμών (αποφάσεις MSC.349(92) και MEPC.237(65)του ΔΝΟ). Η εν λόγω έγκριση θα συμβάλει στη μεγαλύτερη ακρίβεια, διαφάνεια και λογοδοσία τόσο των αρχών του κράτους της σημαίας όσο και των αναγνωρισμένων οργανισμών σε παγκόσμιο επίπεδο.
                  
               
                     (6)
                  
                  
                     Η Ένωση δεν είναι ούτε μέλος του ΔΝΟ ούτε συμβαλλόμενο μέρος των σχετικών συμβάσεων και κωδίκων. Συνεπώς, το Συμβούλιο θα πρέπει να εξουσιοδοτήσει τα κράτη μέλη να εκφράσουν τη θέση της Ένωσης.
                  
               
                     (7)
                  
                  
                     Το πεδίο εφαρμογής της παρούσας απόφασης θα πρέπει να περιορίζεται στο προτεινόμενο περιεχόμενο της εγκυκλίου MSC-MEPC.5, στον βαθμό που η εν λόγω εγκύκλιος εμπίπτει στην αποκλειστική αρμοδιότητα της Ένωσης και ενδέχεται να επηρεάσει κοινούς κανόνες της Ένωσης. Η παρούσα απόφαση δεν θα πρέπει να θίγει την κατανομή των αρμοδιοτήτων μεταξύ της Ένωσης και των κρατών μελών.
                  
               
                     (8)
                  
                  
                     Η απόφαση (ΕΕ) 2020/721 του Συμβουλίου (2), της 19ης Μαΐου 2020, θα πρέπει να τροποποιηθεί ώστε να συμπεριλάβει αναφορά στην έγκριση της εγκυκλίου MSC-MEPC.5,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΕΕ) 2020/721 του Συμβουλίου τροποποιείται ως εξής:
            
                        1)
                     
                     
                        ο τίτλος αντικαθίσταται από το ακόλουθο κείμενο:
                        «Απόφαση (ΕΕ) 2020/721 του Συμβουλίου της 19ης Μαΐου 2020 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού κατά την 75η σύνοδό της και στο πλαίσιο της Επιτροπής Ναυτικής Ασφάλειας του Διεθνούς Ναυτιλιακού Οργανισμού κατά την 102η σύνοδό της όσον αφορά την έκδοση τροποποιήσεων των κανονισμών 2, 14 και 18 και των προσαρτημάτων I και VI του παραρτήματος VI της Διεθνούς σύμβασης για την πρόληψη της ρύπανσης από πλοία, των μερών Α-1, Β και Β-1 και των μερών Β-2 έως Β-4 του κεφαλαίου II-1 της Διεθνούς σύμβασης για την ασφάλεια της ανθρώπινης ζωής στη θάλασσα, των μερών Α-1 και Β-1 του Διεθνούς Κώδικα για την ασφάλεια των πλοίων που χρησιμοποιούν αέρια καύσιμα ή άλλα καύσιμα με χαμηλό σημείο ανάφλεξης και της απόφασης
                           A.6
                           58(16) σχετικά με τη χρήση και εγκατάσταση οπισθανακλαστικών υλικών επί σωστικών μέσων, και την έγκριση εγκυκλίου MSC-MEPC.5 σχετικά με πρότυπη συμφωνία για την εξουσιοδότηση αναγνωρισμένων οργανισμών που ενεργούν εξ ονόματος των αρχών»
                     
                  
                        2)
                     
                     
                        το άρθρο 1 αντικαθίσταται από το ακόλουθο κείμενο:
                        
                           
                              «
                              Άρθρο 1
                           
                           Η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού κατά την 75η σύνοδό της είναι να υποστηρίξει την έκδοση των τροποποιήσεων των κανονισμών 2, 14 και 18 και των προσαρτημάτων I και VI του παραρτήματος VI της Διεθνούς σύμβασης για την πρόληψη της ρύπανσης από πλοία, ως έχουν στο παράρτημα του εγγράφου MEPC 75/3 του ΔΝΟ, και την έγκριση της εγκυκλίου MSC-MEPC.5, ως έχει στο παράρτημα 8 του εγγράφου III 6/15 του ΔΝΟ. Η εν λόγω θέση καλύπτει τις σχετικές τροποποιήσεις και την εγκύκλιο στον βαθμό που οι εν λόγω τροποποιήσεις και η εγκύκλιος εμπίπτουν στην αποκλειστική αρμοδιότητα της Ένωσης και ενδέχεται να επηρεάσουν κοινούς κανόνες της Ένωσης.»
                        
                     
                  
                        3)
                     
                     
                        το άρθρο 2 αντικαθίσταται από το ακόλουθο κείμενο:
                        
                           
                              «
                              Άρθρο 2
                           
                           
                              1.   Η θέση που πρέπει να ληφθεί εξ ονόματος της Ένωσης στο πλαίσιο της Επιτροπής Ναυτικής Ασφάλειας του Διεθνούς Ναυτιλιακού Οργανισμού κατά την 102η σύνοδό της είναι να εγκρίνει την εγκύκλιο MSC-MEPC.5, ως έχει στο παράρτημα 8 του εγγράφου III 6/15 του ΔΝΟ, και να υποστηρίξει την έκδοση των τροποποιήσεων:
                              
                                          α)
                                       
                                       
                                          των μερών Α-1, Β, Β-1 και Β-2 έως Β-4 του κεφαλαίου II-1 της Διεθνούς σύμβασης για την ασφάλεια της ανθρώπινης ζωής στη θάλασσα, ως έχουν στο παράρτημα 1 του εγγράφου MSC 102/3 του ΔΝΟ·
                                       
                                    
                                          β)
                                       
                                       
                                          των μερών A-1 και B-1 του Διεθνούς Κώδικα για την ασφάλεια των πλοίων που χρησιμοποιούν αέρια καύσιμα ή άλλα καύσιμα με χαμηλό σημείο ανάφλεξης, ως έχουν στο παράρτημα 2 του εγγράφου MSC 102/3 του ΔΝΟ·
                                       
                                    
                                          γ)
                                       
                                       
                                          της απόφασης A.658(16) σχετικά με τη χρήση και εγκατάσταση οπισθανακλαστικών υλικών επί σωστικών μέσων.
                                       
                                    
                           
                              2.   Η θέση που αναφέρεται στην παράγραφο 1 καλύπτει την εγκύκλιο και τις σχετικές τροποποιήσεις στον βαθμό που η εν λόγω εγκύκλιος και οι εν λόγω τροποποιήσεις εμπίπτουν στην αποκλειστική αρμοδιότητα της Ένωσης και ενδέχεται να επηρεάσουν κοινούς κανόνες της Ένωσης.»
                           
                        
                     
                  
                        4)
                     
                     
                        το άρθρο 4 αντικαθίσταται από το ακόλουθο κείμενο:
                        
                           
                              «
                              Άρθρο 4
                           
                           Τα κράτη μέλη εξουσιοδοτούνται να δώσουν τη συγκατάθεσή τους να δεσμευτούν, προς το συμφέρον της Ένωσης, από τις τροποποιήσεις και την εγκύκλιο που αναφέρονται στα άρθρα 1 και 2, στον βαθμό που οι εν λόγω τροποποιήσεις και εγκύκλιος εμπίπτουν στην αποκλειστική αρμοδιότητα της Ένωσης.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 23 Οκτωβρίου 2020.
            
               
                  Για το Συμβούλιο
               
               
                  Η Πρόεδρος
               
               S. SCHULZE
            
         
         
            (1)  Οδηγία 2009/15/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων και για τις συναφείς δραστηριότητες των ναυτικών αρχών (ΕΕ L 131 της 28.5.2009, σ. 47).
         
            (2)  Απόφαση (ΕΕ) 2020/721 του Συμβουλίου, της 19ης Μαΐου 2020, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού κατά την 75η σύνοδό της και στο πλαίσιο της Επιτροπής Ναυτικής Ασφάλειας του Διεθνούς Ναυτιλιακού Οργανισμού κατά την 102η σύνοδό της όσον αφορά την έκδοση τροποποιήσεων των κανονισμών 2, 14 και 18 και των προσαρτημάτων I και VI του παραρτήματος VI της Διεθνούς σύμβασης για την πρόληψη της ρύπανσης από πλοία, των μερών Α-1, Β και Β-1 και των μερών Β-2 έως Β-4 του κεφαλαίου II-1 της Διεθνούς σύμβασης για την ασφάλεια της ανθρώπινης ζωής στη θάλασσα, των μερών Α-1 και Β-1 του Διεθνούς Κώδικα για την ασφάλεια των πλοίων που χρησιμοποιούν αέρια καύσιμα ή άλλα καύσιμα με χαμηλό σημείο ανάφλεξης και της απόφασης A.658(16) σχετικά με τη χρήση και εγκατάσταση οπισθανακλαστικών υλικών επί σωστικών μέσων (ΕΕ L 171 της 2.6.2020, σ. 1).